178 



holdt den Haloscias scoticum, Laihyrns mariUmus og Plantago 

 maritima i Mængde. 



Paa et lignende Sted ved Kagsiarsuk i Igaliko-Fjord 

 fandtes en yderst frodig Græsvegetation, dannet af Poa glauca, 

 særdeles fremtrædende, Elymus arenarius. Campanula rotundi- 

 folia, Ranunculus acer, Gentiana aurea, Rhinanthus minor, La- 

 thyrus maritimus, Botrychium Lunaria og mange andre. 



Af de paa gjødet Jord forekommende Arter maa nogle med 

 Sikkerhed antages at være indførte ved Menneskets lljelp, 

 nemlig de, som kun forekomme paa beboede Steder; men ogsaa 

 andre Arter kunne i sin Tid være blevne indførte, og senere 

 have bredt sig udenfor de gjødede Steder. Warming har i 

 det ofte cRerede Skrift (Grønl. Veg. p. 149) anført en Del Arter, 

 som ere blevne optagne i Grønlands Flora, men som kunne 

 formodes at være indførte ved Menneskets Hjelp ; om flere af 

 disse yttres dog Tvivl, og det er naturligvis ogsaa i mange 

 Tilfælde vanskeligt at udtale noget bestemt i saa Henseende. 

 Da Spørgsmaalet har en ikke ringe plantegeografisk Interesse, 

 og da jeg har havt Lejlighed til at iagttage adskillige af de 

 Arter, som kunde formodes at være indførte ved Menneskets 

 Hjelp i det sydligste Grønland, skal jeg omtale disse Arter 

 noget nærmere. 



Til de utvivlsomt indførte Arter høre først og fremmest de 

 talrige Arter, som kun ere blevne fundne paa Ballastpladser 

 ved Ivigtut. Warming har (1. c. p. 151) sammenstillet de 32 

 Arter, som Berlin fandt der i 1883, og flere ere fundne i 1889 

 af Hartz (Beretn. S. 17). Adskillige af disse Arter ere dog 

 sikkert ikke i Stand til at holde sig; nogle ere hidtil ikke 

 fundne i Blomst, andre ere vel fundne blomstrende, men ikke 

 i Frugt, og ville neppe naae at sætte moden Frugt; er det da 

 en- eller toaarige Planter, som Tilfældet er med de fleste, da 

 ville de snart forsvinde , medmindre de stadig indføres paa ny. 



